નડિયાદમાં રહેતા રાજ્ય પૂર્વ મહેસુલ મંત્રી અમરસિંહ વાઘેલાનું ટૂંકી માંદગી બાદ તેઓનું રવિવારે સાંજે નિધન થયું હતું. ૮૨ વર્ષના કોંગ્રેસના પીઢ નેતા અને પૂર્વ મંત્રીની અંતિમયાત્રા સોમવારે સવારે ૧૦.૩૦ કલાકે તેમના નિવાસ સ્થાનેથી નીકળી હતી. અંતિમયાત્રામાં ગુજરાત પ્રદેશ કોંગ્રેસ પ્રમુખ અમિતભાઇ ચાવડા, પૂર્વ કેન્દ્રિયમંત્રી દિનશા પટેલ, મુખ્યદંડક પંકજભાઇ દેસાઇ સહિત અન્ય અગ્રણીઓ તથા મોટીસંખ્યામાં નગરજનો હાજર રહ્યા હતા.